|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **Жалал-Абад облУСУ**  **Токтогул району**  **Кетмен-Дөбө айылдык**  **кеңеши** | Gerb_Country | **КЫРГЫЗСКАЯ РЕСПУБЛИКА**  **ДЖАЛАЛ-АБАДСКАЯ ОБЛАСТЬ**  **ТОКТОГУЛЬСКИЙ РАЙОН**  **АЙЫЛНЫЙ КЕНЕШ**  **КЕТМЕН-ДОБО** |

Эл депутаттарынын Кетмен – Дөбө айылдык Кеңешинин

VIII чакырылышынын кезектеги XIII сессиясы

**ТОКТОМ**

2022-жылдын 19-декабры № 13-3 Терек-Суу айылы

**“Кетмен- Дөбө Таза аймак” муниципалдык ишканасынын 2023-жылга карата сметасын, штаттык бирдигин, жеке жана юридикалык жактардын таштандыларын чыгаруу жана таза суу боюнча төлөмдөрүн бекитүү жөнүндө**

Кыргыз Республикасынын өкмөтүнүн 2014-жылдын 17-июлу № 139 токтому менен бекитилген “Мамлекеттик жана муниципалдык кызматтарды көрсөтүү үчүн акы төлөөнүн өлчөмүн аныктоо жөнүндөгү” тартибинин негизинде, “Кетмен-Дөбө таза аймак” муниципалдык ишканасы тарабынан 2023-жылга карата сметасын, штаттык бирдигин, жеке жана юридикалык жактардын таштандыларын чыгаруу жана таза суу боюнча иштелип чыккан тарифтер тууралуу “Кетмен-Дөбө таза аймак” муниципалдык ишканасынын жетекчиси Р.Алманбетовдун маалыматын угуп жана талкуулап Кетмен-Дөбө айылдык кеңешинин VIII чакырылышынын кезектеги XIII сессиясы **токтом кылат:**

**1**.Кетмен- Дөбө айыл аймагынын “Кетмен-Дөбө таза аймак” муниципалдык ишканасынын 2022-жылда аткарган иштери канааттандырарлык деп табылсын.

**2**. Кетмен-Дөбө айыл аймагында катуу тиричилик калдыктарды ташып чыгаруу жана иш аткарып берүү (кызмат көрсөтүү) үчүн тарифтерди кайрадан карап чыгуу боюнча “Кетмен-Дөбө таза аймак” муниципалдык ишканасынын чечими жактырылгандыгы белгиленсин.

**3**. Ушул токтомдун тиркемесиндеги эсептөөлөргө ылайык төмөнкү тарифтер бекитилсин:

-айыл аймагында катуу тиричилик калдыктарын ташып чыгаруу учун тарифтик төлөм 1 айга 80сом;

- ичүүчү суунун төлөмү үйүнөн суу чыгаргандар үчүн тарифтик төлөм 1 айга 100сом;

-көчөдөн суу алгандар үчүн тарифтик төлөм 1 айга 35сом;

-баня (мончо) иштеткендер үчүн тарифтик төлөм 1 айга 150сом;

-юридикалык жактардын таштанды чыгаруу үчүн тарифтик төлөм 1 айга 1 м3 400сом;

**4**. Бекитилген тарифтик төлөмдөр 2023-жылдын 01-январынан баштап колдонууга киргизилсин.

**5**. Айыл аймагындагы ар бир кожолукка, юридикалык (мекеме, ишканалар) жактар, соода-сатык жүргүзүүчүлөр, кызмат көрсөтүүчү жайлар менен эки тараптуу келишимдерди түзүү, бекитилген тарифтерди чогултуу, калк арасында түшүндүрүү иштерин жүргүзүү “Кетмен-Дөбө таза аймак” муниципалдык ишканасына тапшырылсын.

**6.**Бул токтомдун аткарылышын көзөмөлгө алуу жагы айыл өкмөт башчысы А.Алишеровго тапшырылсын.

**7.**Бул токтом https://ketmen-dobo.kg/ сайтына жарыяланган күндөн тартып мыйзамдуу күчүнө кирет.

**8.**Токтом мамлекеттик тилде гана кабыл алынды.

**Төрайым А.К.Жумалиева**